
Раздел ІІ. ОПИСАНИЕ НА ПРЕДМЕТА НА ПОРЪЧКАТА и ТЕХНИЧЕСКИ СПЕЦИФИКАЦИИ
ПРЕДМЕТ  НА  ПОРЪЧКАТА: Обектът на настоящата обществена поръчка е за строителство.

Предмет на настоящата обществена поръчка е „Ремонт на пътна мрежа и настилки на територията на община Земен по обособени позиции:

Обособена позиция 1 – „Ремонт на пътна мрежа и асфалтови настилки в населени места група в община Земен – I-ва група и четвъртокласна пътна мрежа“
Обособена позиция 2 – „Ремонт на пътна мрежа в населени места на община Земен – II-ра група“
Обособена позиция 3 -  „Ремонт на пътна мрежа в населени места на община Земен – III-та група“ 
ОПИСАНИЕ НА ПОРЪЧКАТА: 
В рамките на всяка от обособените позиции се включват обекти в различни населени места, а именно: 
	№
	Обособена позиция - наименование
	Обхват/населени места
	Общ разполагаем бюджет в лева със ДДС

	1.
	„Ремонт на пътна мрежа и асфалтови настилки в населени места група в община Земен – I-ва група и четвъртокласна пътна мрежа“
	с.Жабляно
	Ремонт на площад пред магазин и кметство
	20 000

	
	
	
	Ремонт на улица за мах. „Класанци”
	20 000

	
	
	с.Елов дол
	Ремонт на път за мах. „Милчинци” 300 л.м.                                       
	30 000

	
	
	
	Ремонт на път за мах. „Клисура”   200 м.л.
	20 000

	
	
	
	Ремонт  на път за мах. „Цер” 100 м.л.
	10 000

	
	
	с.Беренде
	Ремонт на път за мах. Поятите   ІV етап
	10 000

	
	
	
	Ремонт на път за гробищен парк
	10 000

	
	
	
	Ремонт на път за местността „Баба Санка”    II етап
	10 000

	
	
	Четвъртокласна пътна мрежа
	Ремонт на път  PER20-40 с.Горна глоговица с. Одраница  II етап   
	10 000

	
	
	
	Ремонт на път PER 20-40 с. Дивля с. Горна глоговица
	20 000

	
	
	
	Ремонт на път PER 30-39  отклонение с. Падине
	20 000

	2.
	„Ремонт на пътна мрежа в населени места на община Земен – II-ра група“
	с.Дивля
	Ремонт на път за мах. „Кушова ”  от  ОК38
	5 000

	
	
	
	Ремонт на път за мах. „Бонева”   от  ОК181 до ОК186
	5 000

	
	
	
	Ремонт на път за мах. „Глоговишка река” от ОК39Б до ОК47Б
	5 000

	
	
	
	Ремонт на улица „Димчо Дебелянов” от ОК29 до ОК37
	5 000

	
	
	с.Пещера
	Ремонт на път за мах.”Кралевава”  150 кв.м.                                         
	6 200

	
	
	
	Ремонт на улица в мах. „ Жежова” 420 кв.м
	10 000

	
	
	
	Ремонт на път за мах. „Тончева”    I етап                                             
	10 000

	
	
	
	Ремонт на улици и тротоари от ОК79,ОК125 до ОК187  240 л.м.
	10 000

	
	
	с.Блатешница
	Ремонт на тротоари на път за с. „Байкал”
	5 000

	
	
	
	Ремонт на път  от ОК15 до ОК29
	10 000

	
	
	
	Ремонт на   път от   ОК19 до ОК34
	10 000

	
	
	
	Ремонт на път от ОК79 до ОК82
	5 000

	
	
	
	Ремонт на мост на път за мах. „Ковачка”
	2 000

	
	
	с.Габров дол
	Ремонт на път за гробищен парк  II етап
	10 000

	
	
	с.Мурено
	Ремонт на път за мах. „Войнци”
	20 000

	3.
	„Ремонт на пътна мрежа в населени места на община Земен – III-та група“
	с.Враня стена
	Ремонт на път за мах. „Джоковци”
	10 000

	
	
	
	Ремонт на път за мах. „Вучковци”
	10 000

	
	
	с.Горна Гологовица
	Ремонт на път за мах. „Милушова”
	10 000

	
	
	С.Одраница
	Ремонт на път за мах. „Лепойна”
	10 000

	
	
	
	Ремонт на път за манастир „Св. Петър и Павел”
	10 000

	
	
	
	Ремонт водосток при мах. „Шаварна”
	5 000

	
	
	с.Калотинци и
с.Раянци
	Ремонт на мостово съоръжение на р. Треклянска на път за мах.”Голема ливада”
	10 000


За всеки от обектите и подобектите в отделните населени места, както с описани в таблицата, е предварително определен финансовия ресурс, с който се разполага и който ще бъде изплатен. 

Предметът на настоящата обществена поръчка обхваща: 

Строително – ремонтни дейности по пътна мрежа и строително – ремонтни дейности по уличната мрежа и техническата инфраструктура в гр. Земен и населени места от общината. Изпълнението на обществената поръчка включва дейностите, които са свързани с извършването строителните работи, а именно: 

-
Извършване на строително – ремонтни работи с цел достигане на нормална експлоатация и добро техническо състояние на пътна и улична мрежа и елементи на техническата инфраструктура след изрично възлагане от Възложителя и в рамките на определените бюджетни средства за дейността, в съответствие с действащите нормативни актове и техническите спецификации за строителни продукти;

-
Доставка и влагане на необходимите строителни материали и продукти в съответствие на наредбата за съществените изисквания към строежите и оценяване съответствието на строителните продукти;

-
Извършване на необходимите изпитвания, лабораторни изследвания и отстраняване на проявени дефекти през гаранционните срокове, определени в договора за възлагане на обществената поръчка.

Към настоящият момент не са известни точните количества на видовете работи, които ще се изпълняват на обектите, а в Техническата спецификация подробно са разписани видовете строително-монтажни работи. Строително-монтажните работи за всеки подобект ще се възлагат поотделно с възлагателно писмо.

Изпълнителят на настоящата обществена поръчка следва да осъществява функциите на строител по реда на чл. 163 от Закона за устройство на територията (ЗУТ), като извършва всички необходими строително-монтажни работи с оглед качествено изпълнение на инвестиционния обект.

Всяка работа включва пълното й завършване във вид, който позволява същата да бъде приета по изискванията на ПИПСМР. Възложителят стриктно ще следи за качеството на извършваните работи. След завършване на работата изпълнителят длъжен да почисти работната площадка и да извози строителните отпадъци.

Материалите, годни за втора употреба, добити при изпълнението на поръчката, са собственост на възложителя и следва да се депонират на указаните от него места в рамките на района, предмет на поръчката.

Включените в предмета на поръчката дейности за всяка от обособените позиции, са:
1. Почистване на банкети включва -  изрязване на съществуващи  храсти , дървета и друга растителност, изкоп на наноси и други почви, до достигане  ширината на банкетите не по-малка от 70 см. 
2. Тънък изкоп в средни земни почви за -  машинен и ръчен. Използване  на земекопни, разстилъчни  и уплътняващи машини, оборудване и методи на работа, които да отговарят на изискванията на материалите подлежащи на изкопаване. Изкопаните земни маси се извозват до указано от Възложителя депо. 
3. Фрезоване – фрезоването се извършва с пътна фреза, като всички площи подлежащи на фрезоване се оформят в правилни геометрични фигури, със страни успоредни и  перпендикулярни на оста на пътя, обхващащи до 10 см в здравата част на настилката. Фрезованият материал се извозва на указано депо, основата се почиства с телена четка и сгъстен въздух
4. Доставка и полагане на основа от пясък за тротоар -  доставеният пясък трябва да отговаря на изискванията посочени в БДС 2271 (или еквивалент). Полага се върху предварително подготвена и уплътнена основа с ръчни трамбовки  или валяци, като се спазват напречните и надлъжните наклони. EN 12620:2002+А1 :2008 (или еквивалент).
5. Настилка с бетонови плочи  40/40/5 -  плочите се нареждат в редове, започвайки от бордюра, като се спазва равнинността, праволинейността на редовете и правилната връзка на фугите . Фугите между плочите са с ширина 5 -10 мм., които се запълват с циментов разтвор 1:1. На разстояние не по-голямо от 4,5 м се оставят температурни фуги с ширина 15 мм., които се запълват с асфалтова паста след свързването на циментовия разтвор.  Стандарт:  EN 1339 (или еквивалент)
6. Основа от заклинен трошен камък на уличната настилка –  Фракцията с размери с размери на зърната над 11,2 mm трябва да съдържа не по малко от 40% частици с ръбести, неправилни и натрошени повърхности.
Минералните материали, използвани за изпълнение на основни пластове, необработени със свързващи вещества трябва да бъдат с непрекъсната зърнометрия и да притежават висока плътност и добра носимоспособност

Материалът за основен пласт се доставя с автосамосвали и се разтоварва върху предварително уплътнения под основен пласт или земно легло на настилката равномерно по цялата широчина с помощта на автогрейдер или булдозер. Уплътняването се извършва със статични или със статични и вибрационни валяци при оптимално водно съдържание, до достигане на проектната плътност, която трябва да е не по-малко от 98 % от максималната обемна плътност на скелета, определена в лабораторни условия, чрез уплътняване по модифициран Проктор, съгласно БДС EN 13286-2 (или еквивалент).
Асфалтови работи

7. Подготовка на основата за полагане на неплътна асфалтова смес, включва подравняване, уплътняване на леглото с валяк над 3 т или  виброплоча, оформяне контура и ръбовете на участъка предвиден за асфалтиране с циркуляр. 

8. Битумна емулсия   - подготвената площ и челата на кръпките се обработват с битумна емулсия от 0,15 -0,25 кг/м2  нанесена  от  гудронатор.  

9. Полагане асфалтови смеси – ръчно и машинно. Температурата на доставените асфалтовите смеси не трябва да бъде по-ниска  от 130 градуса, а при студено време 150 градуса. Уплътняването на асфалтовите смеси става най- малко с два валяка, лек 4-6 т и тежък 8 – 10 т., като валирането с лекия валяк започва непосредствено след полагането на сместа.  Уплътняването продължава до уплътняване на асфалтовата смес, съгласно изискванията на БДС 17143-90 (или еквивалент). 
10. Заливане на фуги – за постигане на максимално добра връзка между старата и ново положената асфалтова настилка, фугите се обкантват с битум по БДС 3942-83 (или еквивалент), предварително загрят на температура 150 градуса. 
 Забележка: Не се допуска полагане на асфалтова смес при дъжд и върху мокра, заледена или заснежена  повръхност.  Направата на покрития от горещи асфалтови смеси се извършва при температура не по ниска от 5 градуса.   

11. Мрежовидните пукнатини на асфалтовата настилка се почистват с телена четка и сгъстен въздух, след което се заливат със загрят битум при температура 180 градуса.
12. Бетонова настилка – изпълняват се следните операции: направа на изкоп за легло на настилка, полагане на слой трошен камък с последващо уплътняване, полагане на полиетиленово фолио, монтаж на заварени мрежи, полагане на бетон, изпердашване на бетоновата повърхност, обработка на фуги между различните видове настилки.

13. Бетон  

При изпълнението на бетоновите и стоманобетонови работи трябва да се имат предвид следните стандарти : БДС 7268-83, БДС 4718-84, БДС 7016-74, БДС 505-84, БДС 9673-84, БДС 7269-84, БДС 14103 (или еквивалентни). Материалите за производство на бетон трябва да отговарят на следните стандарти :  

Цимент : БДС 27-87(или еквивалент);

Добавъчни материали едри за обикновен бетон: БДС 169-81 и БДС 170-81(или еквивалентни);

Пясък : БДС 171-83 (или еквивалент);

Вода : БДС 636 (или еквивалент)
Производството, транспортирането и полагането на бетоновите смеси трябва да отговарят на изискванията на БДС 4718 (или еквивалент). Съдържанието на хлориди в бетона не трябва да надвишава стойностите определени в БДС 7268 (или еквивалент). Съставът на пресния бетон не може да бъде променян след излизане от смесителя. Вибрирането на положения бетон трябва да продължава дотогава, докато от него престанат да излизат въздушни мехури. Не се допуска разслояване на бетона вследствие вибрирането му.

Бетонът ще се приготвя в автоматичен бетонов център. Превозът на бетоновата смес ще става с автобетоновози, ротационен тип с барабан. Бетонът се полага в рамките на 90 минути след производството му.

Бетонът, който се влага, трябва да притежава сертификат и да съответства на предписанията в проекта. В случай на липса на сертификат, трябва да се приложат документи от оторизирана лаборатория, които доказват качествата на бетона и съответствието му с проектните предписания. В този случай Изпълнителят трябва да представи името на лабораторията на Супервайзора във възможно най-кратки срокове, но задължително преди съставянето на пробните смеси или бетона за работа.

При температура на въздуха по-ниска от 5 С и по-висока от 30 С, бетонови работи могат да се изпълняват само при наличие на съответни указания, одобрени от възложителя чрез компетентен негов представител. Изпълнителят е длъжен след завършване на бетонирането да вземе мерки за предпазване на конструкцията от вредни последствия / съсъхване, поява на пукнатини и др. /.

Изливането на бетона няма да бъде позволена, когато температурата на въздуха е под минус 5 градуса по Целзий (-5оС) или когато това бъде забранено от възложителя, като зимни условия ще се считат тези условия, при които средната дневна температура е под +5оС, а минималната дневна температура - под 0оС. Състоянието на основата, върху която се излива бетонната смес, трябва да изключва възможността за измръзване на бетона в зоната на контакт.

По времето на полагане на бетона всички повърхности, на които им предстои да влязат в досег с бетона трябва да бъдат чисти.

14. Армировка с армировъчна мрежа

Бетоновата настилка се армира с армировъчна мрежа от ф 6,5 през 20 см, стомана А. Мрежата се монтира в долната част на бетоновата настилка височина 3 см.

